# Sarunu procedūra

“Saules elektrostacija ar nominālo jaudu 90 kW, Slokas ielā 47A, Jūrmalā”

Iepirkuma identifikācijas Nr. JS23/6

NOLIKUMS

# Jūrmalā, 2023

1. **Vispārīgie noteikumi**
	1. Pašvaldības Sabiedrība ar ierobežotu atbildību „Jūrmalas siltums” (turpmāk tekstā “Sabiedrisko pakalpojumu sniedzējs”) organizē sarunu procedūru “Saules elektrostacija ar nominālo jaudu 90 kW, Slokas ielā 47A, Jūrmalā”
	2. Iepirkuma procedūras identifikācijas Nr. JS23/6
	3. Iepirkuma procedūras veids – sarunu procedūra (turpmāk tekstā – iepirkums).
	4. Pretendentu un to iesniegto piedāvājumu vērtēšanu un sarunu vešanu saskaņā ar iepirkuma procedūras dokumentāciju nodrošina Sabiedrisko pakalpojumu sniedzēja izveidota iepirkumu komisija (turpmāk tekstā – Komisija).

* 1. Sabiedrisko pakalpojumu sniedzēja rekvizīti: SIA „Jūrmalas siltums”, Vien. Reģ. Nr. LV42803008058, juridiskā adrese: Slokas iela 47a,Jūrmala , LV-2015.
	2. Sabiedrisko pakalpojumu sniedzēja kontaktpersona: Pašvaldības SIA „Jūrmalas siltums” tehniskais direktors Andris Rudzītis; mobilā tālr. Nr.: +(371) 28665782; e-pasts: info@jurmalassiltums.lv.

* 1. Iepirkuma priekšmets ir Saules elektrostacijas piegāde un uzstādīšana iekārtu piegāde, uzstādīšana, ieregulēšana, nodošana un garantijas uzturēšana.
	2. Piedāvājuma varianti netiek paredzēti. Iepirkuma priekšmets netiek dalīts daļās. Piedāvājums jāiesniedz par visu iepirkuma priekšmetu kopumā. Sabiedrisko pakalpojumu sniedzējs paredz noslēgt vienu iepirkuma līgumu ar Pretendentu , kurš piedāvā uzstādīt saules kolektorus ar lielāko jaudu un ar lielāko prognozēto saražojamo siltumenerģijas daudzumu saskaņā ar tehnisko specifikāciju nepārsniedzot līguma paredzēto summu.
	3. Līguma izpildes vieta – Katlu mājas jumts, Slokas iela47A, Jūrmala.
	4. Līguma izpildes laiks – ne ilgāk kā 6 mēnešu laikā no Iepirkuma līguma noslēgšanas dienas.
1. **Piedāvājuma derīguma termiņš**
	1. Pretendenta iesniegtajam piedāvājumam jābūt derīgam, tas ir saistošam Pretendentam, līdz iepirkuma līguma noslēgšanai, bet ne mazāk kā 60 (sešdesmit) dienas no piedāvājumu iesniegšanas termiņa.
	2. Ja objektīvu iemeslu dēļ Sabiedrisko pakalpojumu sniedzējs nevar noslēgt Līgumu piedāvājuma derīguma termiņā, Sabiedrisko pakalpojumu sniedzējs var rakstiski lūgt Pretendentus pagarināt sava piedāvājuma derīguma termiņu.
	3. Ja Pretendents piekrīt pagarināt sava piedāvājuma derīguma termiņu un vēlas turpināt dalību Iepirkumā, Pretendents 5 (piecu) darba dienu laikā no Sabiedrisko pakalpojumu sniedzēja rakstiska lūguma saņemšanas par to rakstiski paziņo Sabiedrisko pakalpojumu sniedzējam.
	4. Pretendentam ir tiesības atteikties pagarināt piedāvājuma derīguma termiņu.
2. **Piedāvājuma iesniegšana**
	1. Pretendenti piedāvājumus var iesniegt līdz **2023.gada 18.jūlijam , plkst.10:00**

 SIA „Jūrmalas siltums”, adrese: Slokas iela 47a, Jūrmala, LV-2015, atsūtot pa e-pastu info@jurmalassiltums.lv. Iesniegtie piedāvājumi ir Pasūtītāja īpašums.

* 1. Piedāvājumi tiks atvērti slēgtā sēdē **2023.gada 18.jūlijā , plkst. 10:10**.
	2. Piedāvājumam jāsatur šādi dokumenti:
		1. Pretendenta pieteikums dalībai iepirkuma procedūrā
		2. Tehniskais piedāvājums
		3. Finanšu piedāvājums
		4. Pretendenta finanšu (neto) apgrozījums saules elektrostaciju būvniecības pakalpojumu (būvdarbu, projektēšanas, autoruzraudzības) sniegšanā iepriekšējo trīs noslēgto finanšu gadu periodā vidēji gadā ir ne mazāks kā 200’000 EUR (divi simti tūkstoši euro). Pretendenta apliecinājums Nolikuma 4. pielikumā norādītajā formā
		5. Pretendentam iepriekšējo piecu gadu laikā( Nolikumā ar pieredzi iepriekšējo piecu gadu laikā tiek saprasts laika periods, kas ietver 2018., 2019., 2020., 2021. un 2022. gadu, kā arī 2023. gadu līdz piedāvājuma iesniegšanas dienai) ir pieredze kā ģenerāluzņēmējam saules paneļu elektrostacijas izbūvē vismaz 2 (divos) objektos (darbi pabeigti, objekti nodoti ekspluatācijā), (pieredzes saraksts saskaņā ar Nolikuma 5. pielikumu.) kur:

Uzstādīti SolarEdge invertori ar kopējo jaudu vismaz 50 kW;

Katrā objektā uzstādīto saules paneļu kopējā jauda ir ne mazāka par 90 kW;

Vismaz 1 (vienā) objektā saules paneļu elektrostacija ir izbūvēta uz ēkas jumta.

* 1. Sabiedrisko pakalpojumu sniedzējs izslēdz pretendentu no turpmākās dalības iepirkuma procedūrā, kā arī neizskata pretendenta piedāvājumu, ja nav pievienots pasūtītāja apliecinājums par objekta apmeklējumu.
	2. Pretendents (t.sk. katrs piegādātāju apvienības dalībnieks vai personālsabiedrības biedrs) un juridiskās personas, kas būvdarbus Iepirkuma līguma ietvaros, ir reģistrētas Latvijas Republikas Būvkomersantu reģistrā vai līdzvērtīgā profesionālā reģistrā ārvalstīs, vai attiecīgajai personai ir kompetentas institūcijas izsniegta licence, sertifikāts vai cits līdzvērtīgs dokuments, kas apliecina, ka attiecīgā persona ir reģistrēta, licencēta vai sertificēta atbilstoši attiecīgās valsts normatīvo aktu prasībām, ja šāda reģistrācija ir nepieciešama saskaņā ar attiecīgās reģistrācijas valsts normatīvajiem aktiem. Latvijas Būvkomersantu reģistrā reģistrētas personas atbilstību Komisija pārbauda Būvniecības informācijas sistēmā (www.bis.gov.lv).
1. **Prasības tehniskajam piedāvājumam**
	1. Tehniskajā piedāvājumā jāiekļauj:
		1. piedāvāto materiālu un izpildīto darbu garantijas laiks (mēneši);
		2. detalizēts darbu izpildes laika grafiks (dienas);
		3. darbu veikšanas apraksts;
		4. dokumenti par galvenajiem izmantojamajiem materiāliem un iekārtām, saskaņā ar Tehnisko specifikāciju;
		5. darbu izpildes kvalitātes nodrošināšanas plāns, kas atspoguļo Pretendenta metodes, paņēmienus un personālu kvalitātes nodrošināšanai.
		6. Paredzamā paneļu izvietojuma shēma.
		7. Ražotāja prasības garantijas nosacījumu izpildei.
		8. Cita informācija pēc Pretendenta ieskatiem.
2. **Prasības finanšu piedāvājumam**
	1. Finanšu piedāvājums jāsagatavo, aizpildot un iesniedzot kopā ar piedāvājuma dokumentāciju:
		1. Pretendenta sagatavotu finanšu piedāvājuma lokālo un koptāmi.
		2. Finanšu piedāvājumu saskaņā ar pievienoto veidni
	2. Visām cenām piedāvājuma dokumentos ir jābūt uzrādītām *euro*, bez pievienotā vērtības nodokļa.
	3. Pievienotās vērtības nodoklis likumdošanā noteiktā apmērā, kas maksājams Latvijā, nav jāiekļauj piedāvājuma cenā, bet jānorāda atsevišķi.
	4. Piedāvājuma cenā jāiekļauj visi nodokļi (izņemot pievienotās vērtības nodokli), nodevas, maksājumi par licencēm, sertifikātiem, darba atļaujām, transportu, personālu, un citi maksājumi, kas veicami vai jau samaksāti Latvijā vai ārpus Latvijas.
	5. Pretendenta piedāvājuma cenai jābūt fiksētai piedāvājuma derīguma termiņa laikā un līguma saistību izpildes laikā, un tā nedrīkst mainīties.
	6. Tāmju aprēķins jāveic atbilstoši MK noteikumiem Nr. 239 Noteikumi par Latvijas būvnormatīvu LBN 501-17 „Būvizmaksu noteikšanas kārtība”.
	7. Piedāvājuma cena jānorāda kā kopēja summa, kas ietver visas materiālu,
	iekārtu, darbu un pakalpojumu izmaksas saistībā ar darbu izpildi pilnā apmērā un atbilstošā kvalitātē saskaņā ar Tehnisko specifikāciju par visiem objektiem un vispārpieņemtai inženiertehniskai praksei. Cenā jāietver visas prasības, kas jānodrošina uzņēmējam atbilstoši līgumam tai skaitā jebkādu atļauju, saskaņojumu saņemšanai vai jebkādām citām darbībām, kas prasītas tehniskajās specifikācijās.
	8. Piedāvājuma cena jānorāda ņemot vērā, ka Sabiedrisko pakalpojumu sniedzējs samaksu plāno veikt šādā kārtībā:
		1. Avansa maksājums – 40% apmērā no līguma cenas 10 (desmit) dienu laikā pēc iepirkuma līguma noslēgšanas, rēķina saņemšanas un, kad Sabiedrisko pakalpojumu sniedzējam tiks iesniegts Līguma izpildes nodrošinājums. 10% (desmit procenti) apmērā no Iepirkuma līguma summas;
		2. Noslēguma maksājums – 60% apmērā no līguma cenas pēc objekta nodošanas ekspluatācijā.
	9. Līguma izpildes nodrošinājumam ir jābūt noformētam garantijas vai apdrošināšanas polises veidā, kuru izsniegusi Latvijas Republikā vai citā Eiropas Savienības vai Eiropas Ekonomikas zonas dalībvalstī reģistrēta kredītiestāde, tās filiāle vai ārvalsts kredītiestādes filiāle, vai apdrošināšanas sabiedrība, kurai ir tiesības sniegt pakalpojumus Latvijas Republikā.
3. **Piedāvājumu atvēršana un vērtēšana**
	1. Piedāvājumu vērtēšanas gaita līdz iepirkuma līguma slēgšanas tiesību piešķiršanai ir konfidenciāla.
	2. Sabiedrisko pakalpojumu sniedzējs atvērs iesniegtos piedāvājumus SIA „Jūrmalas siltums” Slokas ielā 47a, Jūrmalā, , **2023.gada 18.jūlijā, plkst. 10:10**.Piedāvājumu atvēršana ir slēgta. Piedāvājumus atvērs to iesniegšanas secībā, nosaucot Pretendentu, piedāvājuma iesniegšanas laiku un piedāvāto cenu.
	3. Piedāvājumu vērtēšanu komisija veiks slēgtās sēdēs, bez ieinteresēto personu piedalīšanās. Informācija, kas saistīta ar piedāvājumu vērtēšanu, līdz rezultātu paziņošanai netiks izpausta pretendentiem un citām personām.
	4. Ja pastāv nepieciešamība, Piedāvājumu vērtēšanu komisija rīko sarunas.
	5. Piedāvājumu vērtēšanu komisija veic sarunas ar pretendentiem par to sākotnējiem un visiem turpmākajiem piedāvājumiem, lai uzlabotu to saturu.
	6. Komisija var pieņemt lēmumu nerīkot sarunas un piešķirt iepirkuma līguma slēgšanas tiesības, balstoties uz sākotnējiem piedāvājumiem.
	7. Sarunu laikā Komisija nodrošina vienlīdzīgu attieksmi pret visiem pretendentiem. Komisija sniedz pretendentiem informāciju nediskriminējošā veidā, tādējādi neradot kādam pretendentam priekšrocības.
	8. Ja Komisija plāno pabeigt sarunas, tā informē atlikušos pretendentus un nosaka vienotu termiņu jebkuru jaunu vai pārskatītu piedāvājumu iesniegšanai. Komisija pārliecinās, ka galīgie piedāvājumi atbilst izvirzītajām prasībām piedāvājumiem un iepirkuma procedūras dokumentos noteiktajām prasībām.
	9. Pēc piedāvājumu atvēršanas Sabiedrisko pakalpojumu sniedzējs:
		1. pārbaudīs pretendentu tehniskā piedāvājuma atbilstību Nolikuma prasībām;
		2. pārbaudīs pretendentu finanšu piedāvājuma atbilstību Nolikuma prasībām.
	10. Sabiedrisko pakalpojumu sniedzējs izvērtēs saņemtos piedāvājumus un izvēlēsies Pretendentam, kuram ir zemāka piedāvājuma cena.
4. **Informēšana par rezultātiem un iepirkuma līguma noslēgšana**
	1. Pirms iepirkuma līguma slēgšanas par iepirkuma komisijas pieņemto lēmumu par iepirkuma līguma slēgšanas tiesību piešķiršanu Sabiedrisko pakalpojumu sniedzējs) informēs visus Pretendentus, publicējot paziņojumu mājaslapā internetā par līguma slēgšanas tiesību piešķiršanu
	2. Sabiedrisko pakalpojumu sniedzējs paredz noslēgt vienu Iepirkuma līgumu par visu darbu apjomu.
	3. Iepirkuma līgumu izraudzītajam Pretendentam jānoslēdz ne agrāk kā nākamajā darbdienā pēc attiecīga Sabiedriskā pakalpojuma sniedzēja paziņojuma saņemšanas, bet ne vēlāk kā piektajā darbdienā pēc tā. Ja Pretendents minētajā laikā neparaksta līgumu, komisija ir tiesīga uzskatīt, ka Iepirkuma procedūrā izvēlētais Pretendents atteicies no iepirkuma līguma noslēgšanas.
	4. Ja izraudzītais Pretendents atsakās slēgt iepirkuma līgumu, Sabiedrisko pakalpojumu sniedzējs slēdz iepirkuma līgumu ar nākamo Pretendentu, kura piedāvājums atzīts par izdevīgāko, vai pārtrauc Iepirkuma procedūru. Ja Sabiedrisko pakalpojumu sniedzējs izvēlas slēgt iepirkuma līgumu ar nākamo Pretendentu, kura piedāvājums atzīts par izdevīgāko, tas atkārtoti nosūta paziņojumus par pieņemto lēmumu Pretendentiem kā arī ievieto informāciju mājaslapā internetā.
5. **Citi noteikumi**
	1. Sabiedrisko pakalpojumu sniedzējs var pieņemt lēmumu pārtraukt sarunu procedūru jebkurā brīdī, ja tam ir objektīvs pamatojums. Lēmumu par pārtraukšanu pasūtītājs var pieņemt jebkurā no procesa posmiem no iepirkuma izsludināšanas brīža līdz līguma noslēgšanas brīdim pretendentus, publicējot paziņojumu mājaslapā internetā, kurās publicēts paziņojums par iepirkuma procedūru.
6. **Nolikuma pielikumi**

|  |  |  |
| --- | --- | --- |
| Nr. | Nosaukums | Lapu skaits / gab. |
| 1 | Tehniskā specifikācija | 3 |
| 2 | Pretendenta pieteikums (veidne) | 2 |
| 3 | Finanšu piedāvājums (veidne) | 1 |
| 4. | Pretendenta finanšu (neto) apgrozījums(veidne) | 1 |
| 5. | Pieredzes saraksts (veidne) | 1 |

Pielikums Nr. 1

Iepirkuma procedūras

**“Saules elektrostacija ar nominālo jaudu 90 kW, Slokas ielā 47A, Jūrmalā**

**Iepirkuma identifikācijas Nr. JS23/6**

**Tehniskā specifikācija**

Saules paneļu sistēma paralēlam darbam ar zemsprieguma elektrotīklu, kas ļauj aizvietot no tīkla saņemto elektrību ar saules paneļu saražoto elektroenerģiju, un brīžos, kad sistēma saražo vairāk enerģijas kā tiek patērēta, liekā elektroenerģija tiek nodota kopējā elektrotīklā.

|  |  |  |  |  |  |  |
| --- | --- | --- | --- | --- | --- | --- |
| N.p.k | Preces nosaukums | Minimālie parametri | Vienība | Skaits | Cena | Summa |
| 1. | Materiāli sistēmas pieslēgšanai  | * Automātslēdzis 3p 50A, ABB, GE
* Slodzes slēdzis 3p 100A
 | Gab.Gab. | 32 |  |  |
| 2. | Saules paneļi Jolywood JW-HD144N 460W) vai analogs | * Nominālā jauda ne mazāka par 460W;
* N-tipa divpusēju Mono silīcija pusšūnu dubultstikla paneļi (N-type Bifacial High Efficiency Mono Silicon Half-Cell Double Glass Module) ;
* Svars ne lielāks par 28 kg;
* Jaudas temperatūras koeficients (Pmax) ne mazāks par -0.32%/C;
* Paneļa efektivitāte ne mazāka par 20.8%
* ražotāja garantija ne mazāka kā 12 gadi, veiktspējas garantija ne mazāka par 87.4% pēc 30 gadiem.
 | Gab. | 252 |  |  |
| 3. | Tīkla invertors SolarEdgeSE30K vai analogs | * 3 fāzu invertors, kas paredzēts paralēlam darbam ar zemsprieguma elektrotīklu; nominālā jauda ne mazāka kā 30 kW;
* iebūvēta saules paneļu monitoringa sistēma;
* pievienojams internetam ar LAN kabeli vai izmantojot Wi-Fi tīklu;
* monitorings integrējams ar esošo saules paneļu sistēmu;
* nodrošina bezmaksas monitoringa iespējas datorā un mobilajās ierīcēs;
* efektivitāte ne mazāka par 98%;
* iebūvēts divpolu līdzstrāvas ķēdes atslēgšanas slēdzis un līdzstrāvas ķēdes II klases pārsprieguma aizsardzība;
* garantija ne mazāka par 12 gadiem; atbilst tīkla pieslēgšanas standarta EN50549 prasībām un iestatītajiem parametriem jāatbilst LVS EN 50160 prasībām.
 | Gab. | 3 |  |  |
| 4. | Jaudas optimizatori SolarEdge S1000 vai analogs | Jaudas optimizatori, kas nodrošina maksimālās jaudas darba režīmu diviem saules panelim (MPPT funkcija);saderīgs ar tīkla invertoru;nominālā jauda atbilstoša saules paneļu nominālai jaudai;nodrošina automātisku optimizatoru un konektoru paaugstinātas temperatūras kontroli; | Gab. | 132 |  |  |
| 5. | Stiprinājumi saules paneļiem uz bitumena seguma | Alumīnija, cinkotā tērauda un/vai nerūsējoša tērauda konstrukcija, kas atbilst Latvijas būvnoteikumos paredzētai vēja un sniega slodzei, stiprināma tikai ar balasta palīdzību. Komplekts 80 paneļu novietošanai – pacēlums 13 līdz 15 grādi, pret dienvidiem. Kopējais saules paneļu, stiprinājumu un balasta svars nepārsniedz jumta konstrukcijas pieļaujamās slodzes  | Kompl. | 1 |  |  |
| 6. | Stiprinājumi saules paneļiem uz skārda seguma | Alumīnija, cinkotā tērauda un/vai nerūsējoša tērauda konstrukcija, kas atbilst Latvijas būvnoteikumos paredzētai vēja un sniega slodzei, stiprināma pie skārda jumta seguma. Komplekts 40 paneļu novietošanai – pacēlums 13 līdz 15 grādi, pret dienvidiem.  | Kompl. | 1 |  |  |
| 7. | Stiprinājumi saules paneļiem uz trapecveida skārda vai sendviča tipa paneļa jumta | Alumīnija, un/vai nerūsējoša tērauda konstrukcija 132 paneļu stiprināšanai, kas atbilst Latvijas būvnoteikumos paredzētai vēja un sniega slodzei, stiprināma pie jumta konstrukcijas, nodrošinot stiprinājumu hermētiskumu. | Kompl. | 1 |  |  |
| 8. | Kabeļi un sadales | Kabeli un sadales saskaņā ar projektu | Kompl. | 1 |  |  |
| 9. | Sistēmas piegāde, montāža, pieslēgšana un nodošana.  | Sistēmas piegāde, montāža atbilstoši komponentu ražotāju montāžas instrukcijām, Izpilddokumentācijas noformēšana atbilstoši LR likumdošanas prasībām,Sistēmas nodošana AS „Sadales tīkli”, sistēmas pieslēgšana bezmaksas sistēmas monitoringa portālam,Klienta apmācība. | Kompl. | 1 |  |  |

Sistēmai jāatbilst SIA “EG inženieri” izstrādātajam projektam “Saules elektrostacija ar nominālo jaudu 90 kW, Slokas iela 47A, Jūrmalā”

Komponentēm jāatbilst ES standartiem un tai jābūt attiecīgi sertificētai.

Kabeļu un vadu garumus precizēt pēc kabeļu trašu nospraušanas dabā.

Sistēmai jābūt pieslēdzamai tiešsaistes monitoringam internetā, kur redzama pie katra jaudas optimizatora pieslēgto saules paneļu saražotā jauda un darba parametri.

Pielikums Nr. 2

Iepirkuma procedūras

“Saules elektrostacija ar nominālo jaudu 90 kW, Slokas ielā 47A, Jūrmalā

Iepirkuma identifikācijas Nr. JS23/6

Pretendenta pieteikums

**piedāvājuma iesniegšanai sarunu procedūras**

|  |  |
| --- | --- |
| Vieta, datums |  |
| Pretendenta nosaukums |  |
| Reģistrācijas Nr. |  |
| Juridiskā adrese |  |
| Konts |  |
| Pārstāvja vārds, uzvārds |  |
| Amats |  |
| Pārstāvības pamats |  |
| Tālruņi |  |
| e-pasts |  |

ar šī pieteikuma iesniegšanu:

1. piesakās piedalīties atklātā konkursā “Saules elektrostacija ar nominālo jaudu 90 kW, Slokas ielā 47A, Jūrmalā Iepirkuma identifikācijas Nr. JS23/6;
2. apliecina, ka pretendenta piedāvājums ir spēkā 60 dienas;
3. apliecinu, ka pretendents vai persona, kurai ir pretendenta pārstāvības tiesības vai lēmuma pieņemšanas vai uzraudzības tiesības attiecībā uz šo pretendentu, ar tādu tiesas spriedumu vai prokurora priekšrakstu par sodu, kas stājies spēkā un kļuvis neapstrīdams, nav atzīta par vainīgu koruptīva rakstura noziedzīgos nodarījumos, krāpnieciskās darbībās finanšu jomā, noziedzīgi iegūtu līdzekļu legalizācijā vai līdzdalībā noziedzīgā organizācijā, ja no dienas, kad kļuvis neapstrīdams tiesas spriedums vai prokurora priekšraksts par sodu, līdz piedāvājuma iesniegšanas dienai nav pagājuši trīs gadi;
4. apliecina, ka pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams, nav atzīts par vainīgu darba tiesību būtiskā pārkāpumā, kas izpaužas kā vienas personas nodarbināšana bez rakstveida darba līguma noslēgšanas, ja tā konstatēta atkārtoti gada laikā, vai divu vai vairāku personu vienlaicīga nodarbināšana bez rakstveida darba līguma noslēgšanas, ja no dienas, kad kļuvis neapstrīdams tiesas spriedums vai citas kompetentas institūcijas pieņemtais lēmums, līdz piedāvājuma iesniegšanas dienai nav pagājuši 18 mēneši;
5. apliecina, ka pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams, nav atzīts par vainīgu konkurences tiesību pārkāpumā, kas izpaužas kā vertikālā vienošanās, kuras mērķis ir ierobežot pircēja iespēju noteikt tālākpārdošanas cenu, vai horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, iecietības programmas ietvaros pretendentu ir atbrīvojusi no naudas soda vai naudas sodu samazinājusi, ja no dienas, kad kļuvis neapstrīdams tiesas spriedums vai citas kompetentas institūcijas pieņemtais lēmums, līdz piedāvājuma iesniegšanas dienai nav pagājuši 12 mēneši;
6. apliecina, ka nav pasludināts pretendenta maksātnespējas process, apturēta vai pārtraukta pretendenta saimnieciskā darbība, uzsākta tiesvedība par pretendenta bankrotu vai tiek konstatēts, ka līdz paredzamajam līguma izpildes beigu termiņam pretendents būs likvidēts;
7. apliecina, ka pretendentam Latvijā un valstī, kurā tas reģistrēts vai kurā atrodas tā pastāvīgā dzīvesvieta (ja tas nav reģistrēts Latvijā vai tā pastāvīgā dzīvesvieta nav Latvijā), nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā katrā valstī pārsniedz 150 *euro*;
8. apliecina, ka piedāvājuma cenā ir iekļautas visas izmaksas, kas nepieciešamas un saistītas ar iepirkuma izpildi un Sabiedrisko pakalpojumu sniedzējs neakceptēs nekādas papildus izmaksas;
9. piekrīt iepirkuma procedūras noteikumiem, iepirkuma līguma noteikumiem, nosacījumiem un apņemas tos ievērot;
10. apliecina, ka Pretendents ir iesniedzis visu prasīto informāciju viņa atbilstības novērtēšanai saskaņā ar Iepirkuma procedūras dokumentos noteiktajiem atlases kritērijiem, un iesniegtā informācija ir patiesa;
11. apliecina, ka finanšu piedāvājumā norādītās cenas būs spēkā visā līguma darbības laikā.

Pielikumā pievieno:

1. pretendenta atlases dokumenti, tehniskais un finanšu piedāvājums, kopā uz \_\_ lapām.

Apstiprinājums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (paraksts, paraksta atšifrējums)

 2023. gada\_\_\_.\_\_\_\_\_\_\_\_\_\_\_

*Pieteikumu paraksta amatpersona ar paraksta tiesībām un apzīmogo ar zīmogu (ja ir).*

## Pielikums Nr. 3

Iepirkuma procedūras

“Saules elektrostacija ar nominālo jaudu 90 kW, Slokas ielā 47A, Jūrmalā

Iepirkuma identifikācijas Nr. JS23/6

Finanšu piedāvājums

|  |  |
| --- | --- |
| Pretendenta piedāvājuma cena *euro* (bez pvn) |  |
| Paredzamā saražotā elektroenerģija vienā kalendārajā gadā, kWh |  |
| Darbu izpildes laiks (dienas) |  |
| Garantijas laiks darbiem (mēneši) |  |
| Garantijas laiks materiāliem (mēneši) |  |
| Apkopes izmaksas 60 mēnešiem (cits līgums) |  |

Apstiprinājums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (paraksts, paraksta atšifrējums)

 2023gada\_\_\_.\_\_\_\_\_\_\_\_\_\_\_

*Pieteikumu paraksta amatpersona ar paraksta tiesībām un apzīmogo ar zīmogu (ja ir).*

Pielikums Nr. 4

**APLIECINĀJUMS PAR PRETENDENTA FINANSIĀLO STĀVOKLI**

**Finanšu apgrozījums**

|  |  |  |
| --- | --- | --- |
| **Nr.** | **Pārskata gads** | **Finanšu (neto) apgrozījums EUR būvniecības pakalpojumu sniegšanā** |
| 1. |  |  |
| 2. |  |  |
| 3. |  |  |
| Kopā: |  |
| Vidējais apgrozījums (*summa kopā, dalīta ar attiecīgo gadu skaitu*): |  |

Apstiprinām, ka *[Pretendenta nosaukums]* finanšu apgrozījums atbilst šajā apliecinājumā norādītajam, un sniegtā informācija ir patiesa.

\_\_\_\_\_\_\_\_\_\_\_\_\_\_, 2023. gada \_\_\_\_\_. \_\_\_\_\_\_\_\_\_\_\_\_\_\_\_\_

*/vieta/ /datums/*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pārstāvja paraksts

*(neaizpilda, ja dokuments tiek parakstīts ar drošu elektronisko parakstu)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pārstāvja vārds, uzvārds, amats

Pielikums Nr.5

**PRETENDENTA PIEREDZE**

|  |  |  |  |  |  |
| --- | --- | --- | --- | --- | --- |
| **Nr.** | **Objekta nosaukums, adrese** | **Objektā uzstādīto saules paneļu kopējā jauda** | **Veikto darbu īss apraksts** | **Līguma izpildes periods un objekta nodošanas ekspluatācijā datums** | **Pasūtītājs (nosaukums, adrese)****pasūtītāja kontaktpersona****(vārds, uzvārds, tālr.)** |
| 1. |  |  |  |  |  |
| 2. |  |  |  |  |  |

**SPECIĀLISTU SARAKSTS**

|  |  |  |  |
| --- | --- | --- | --- |
| **Nr.** | **Speciālista pozīcija****līguma izpildē** | **Vārds, Uzvārds** | **Sertifikāta Nr. un nosaukums (ja attiecināms)** |
| 1. |  |  |  |
| 2. |  |  |  |
| 3. |  |  |  |
| 4. |  |  |  |

\_\_\_\_\_\_\_\_\_\_\_\_\_\_, 2023. gada \_\_\_\_\_. \_\_\_\_\_\_\_\_\_\_\_\_\_\_\_\_

*/vieta/ /datums/*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pārstāvja paraksts

*(neaizpilda, ja dokuments tiek parakstīts ar drošu elektronisko parakstu)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pārstāvja vārds, uzvārds, amats